Activiști de mediu: IKEA contribuie la degradarea rapidă a pădurilor din România și încalcă legislația UE/ Reacția companiei
IKEA, prin Ingka Investments, contribuie la degradarea rapidă a pădurilor din România, inclusiv a pădurilor seculare și a altor păduri cu valoare ridicată de conservare, fiind identificate peste 50 de suspiciuni de încălcare a legislației românești sau comunitare, și practici forestiere necorespunzătoare, cu impact grav asupra habitatelor și speciilor, avertizează activiștii de mediu ai Agent Green și Bruno Manser Fonds (BMF), într-un raport prezentat marți, transmite Agerpres.